CELEX: 62008CO0119
Language: sk
Date: 2009-02-05 00:00:00
Title: Uznesenie Súdneho dvora (tretia komora) z 5. februára 2009. # Mechel Nemunas UAB proti Valstybinė mokesčių inspekcija prie Lietuvos respublikos finansų ministerijos. # Návrh na začatie prejudiciálneho konania: Lietuvos vyriausiasis administracinis teismas - Litva. # Článok 104 ods. 3 prvý pododsek rokovacieho poriadku - Prvá smernica o DPH - Šiesta smernica o DPH - Článok 33 ods. 1 - Pojem ‚dane z obratu‘ - Daň počítaná na základe obratu podnikov určená na financovanie programu údržby a rozvoja vnútroštátnej cestnej siete. # Vec C-119/08.

Uznesenie Súdneho dvora (tretia komora) z 5. februára 2009 – Mechel Nemunas/Valstybinė mokesčių inspekcija prie Lietuvos Respublikos
            finansų ministerijos
      (vec C‑119/08)
      „Článok 104 ods. 3 prvý pododsek rokovacieho poriadku – Prvá smernica o DPH – Šiesta smernica o DPH – Článok 33 ods. 1 – Pojem ‚dane z obratu‘ – Daň počítaná na základe obratu podnikov určená na financovanie programu údržby a rozvoja vnútroštátnej cestnej siete“
      Daňové ustanovenia – Harmonizácia právnych predpisov – Dane z obratu – Spoločný systém dane z pridanej hodnoty – Zákaz vyberať iné vnútroštátne dane, ktoré majú charakter daní z obratu (smernica Rady 77/388, článok 33 ods. 1) (pozri body
         34 – 38 a výrok)
      
      Predmet
      
         
               Návrh na začatie prejudiciálneho konania – Lietuvos vyriausiasis administracinis teismas – Výklad prvej smernice Rady 67/227/EHS
                  z 11. apríla 1967 o harmonizácii právnych predpisov členských štátov týkajúcich sa dane z obratu (Ú. v. ES 71, s. 1301; Mim.
                  vyd. 09/001, s. 3) a článku 33 šiestej smernice Rady 77/388/EHS zo 17. mája 1977 o zosúladení právnych predpisov členských
                  štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145,
                  s. 1; Mim. vyd. 09/001, s. 23) – Litovská cestná daň počítaná na základe obratu podniku na účely financovania programu údržby
                  a rozvoja vnútroštátnych ciest
               
            Výrok
      Článok 33 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa
         daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady
         91/680/EHS zo 16. decembra 1991, sa má vykladať v tom zmysle, že nebráni výberu dane, akou je daň z príjmu stanovená litovským
         zákonom o financovaní programu údržby a rozvoja cestnej siete (Lietuvos Respublikos kelių priežiūros ir plėtros programos
         finansavimo įstatymas).